Case ID: 1081790
Sentence 14: İşdə olan məhkəmə məhkəmə-trasoloji və ballistik ekspertiza üzrə 27 avqust 2019-cu iltarixli 19696/19840 nömrəli ekspert rəyindən görünür ki, tədqiqata təqdim edilmiş bir ədəd bıçaq - zavod üsulu ilə istehsal edilmiş, bir tərəfi kəsici, ucu deşici xassəyə malik olan ümumi təyinatlı ov bıçağıdır, soyuq silah hesab edilir, təyinatı üzrə istifadəyə yararlıdır, üzərində təyinatını dəyişdirən əlavə və dəyişikliklər edilməmişdir; tədqiqata təqdim edilmiş köynəyin üzərində rəyin təsviri hissəsində qeyd olunan zədənin yerləşdiyi yeri, ölçüsü və sayı verilib, həmin köynəyin üzərində olan zədə öz formasına, quruluşuna və s. ümumi əlamətlərinə görə bir tərəfi kəsici ucu deşici xassəyə malik olan bir predmetin təsiri nəticəsində yaranmağa xarakterikdir; belə predmetə bir tərəfi kəsici ucu deşici xassəyə malik olan bıçaq tiyələri, o cümlədən təqdim edilmiş bıçağın tiyəsi də aiddir; təqdim edilən köynəyin üzərindəki zədəyə əsasən zədənin yetirildiyi anda bıçaqla zərərçəkmişin qarşılıqlı yerləşmə vəziyyəti müəyyən edilsin.” sualına istintaq eksperimenti keçirtməklə cavab vermək olar (1-ci cild iş vərəqi 92-95).